Document ID: 31997R2407

ΚΑΝΟΝΙΣΜΟΣ (ΕΚ) αριθ. 2407/97 ΤΗΣ ΕΠΙΤΡΟΠΗΣ της 3ης Δεκεμβρίου 1997 σχετικά με τη διάθεση συμπληρωματικών ποσοτήτων προϊόντων κλωστοϋφαντουργίας στο Βιετνάμ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, για τους κοινούς κανόνες εισαγωγής ορισμένων υφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 1445/97 της Επιτροπής (2), και ιδίως το άρθρο 8,
Εκτιμώντας:
ότι, λόγω ακάλυπτης ζήτησης στο εσωτερικό της Κοινότητας, η ευρωπαϊκή βιομηχανία και ορισμένα κράτη μέλη ζήτησαν να διατεθούν στο Βιετνάμ συμπληρωματικές ποσότητες για τις κατηγορίες 5, 21, 28, 68 και 78, όσον αφορά το ποσοστωτικό έτος 1997 7
ότι για τις υπόψη κατηγορίες έχουν πλήρως χρησιμοποιηθεί διατάξεις ευελιξίας, όπως ορίζονται στο παράρτημα VIII του κανονισμού (ΕΟΚ) αριθ. 3030/93, όσον αφορά το έτος 1997 7
ότι, όπως έγινε και το 1996, το Βιετνάμ προτίθεται να λάβει κατάλληλα μέτρα για να λάβει υπόψη τις αυτές συμπληρωματικές ποσότητες διαχείρισης των εξαγωγών το 1998 7
ότι οι διαπραγματεύσεις για την ανανέωση της υφιστάμενης συμφωνίας βρίσκονται υπό εξέλιξη και αναμένεται ότι θα ολοκληρωθούν πριν από το τέλος του 1997 7
ότι, σε σχέση με τις συνολικές εισαγωγές των εν λόγω προϊόντων στην Ευρωπαϊκή Κοινότητα, οι εν λόγω ποσότητες δεν είναι δυνατό να προκαλέσουν στρέβλωση της αγοράς 7
ότι το άρθρο 8 του κανονισμού (ΕΟΚ) αριθ. 3030/93 δίνει στην Επιτροπή τη δυνατότητα να δημιουργήσει συμπληρωματικές δυνατότητες εισαγωγών υπό ειδικές περιστάσεις 7
ότι τα μέτρα τα προβλεπόμενα στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο Βιετνάμ διατίθενται οι ακόλουθες συμπληρωματικές ποσότητες, για τις οποίες η χώρα αυτή έχει τη δυνατότητα να εκδίδει άδειες παραγωγής κατά το ποσοστωτικό έτος 1997:
ΘΕΣΗ ΠΗΝΑΚΑ
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Δεκεμβρίου 1997.

Labels: 18
3
1